**Услуге израде Програма енергетске ефикасности општине Врњачка Бања за период од 2023-2026 године, Плана енергетске ефикасности за 2023.годину и Портала отворених података**

ОТВОРЕНИ ПОСТУПАК

ЈАВНА НАБАВКА БРОЈ: 21/23

(CPV: 85322000)

Предмет Уговора је пружање услуга израде са роковима израде докумената:

1. Програма енергетске ефикасности **општине Врњачка Бања** за период **од три године од 2023-2026 године**, у свему према захтеву наручиоца. Рок извршења услуге је најкасније до 01.09.2023. године;
2. Плана енергетске ефикасности обвезника система енергетског менаџмента **општине Врњачка Бања**  за 2023. годину, који План треба да буде и саставни део Програма енергетске ефикасности **општине Врњачка Бања из тачке 1.** Рок извршења услуге је најкасније до 01.09.2023. године;
3. Услуга уношења података у ИСЕМ (Информациони систем Министарства рударства и енергетике, за праћење и анализу потрошње енергије и воде у јавним објектима) за период од најмање три године уназад закључно са даном 31.12.2022.године. Рок извршења услуге је најкасније до 01.09.2023. године;
4. Израда Портала отворених података, бесплатно стављених на располагање преко интернета, потрошње енергије у јавним објектима на територији општине Врњачка Бања користећи податке из ИСЕМ базе, који ће својим деловањем допринети повећању енергетске ефикасности у општини Врњачка Бања; Рок извршења услуге је најкасније до 01.09.2023. године;

Документација мора бити достављена у писаном формату (у по два примерка) и електронском формату (на два ЦД-а).

Отворени подаци треба да представљају ресурс који је свима слободно доступан, бесплатно стављен на располагање преко интернета у машински читљивом и отвореним форматима који се могу поново употребити и редистрибуирати од стране физичких или правних лица.

У писаном формату доставити податке о Веб страници отворених података потрошње енергије у јавним објектима на територији општине Врњачка Бања.

Рок извршења услуге је у складу са већ наведеном динамиком и роковима.

Наручилац се обавезује да изврши плаћање за уговорену услугу на следећи начин:

* аванс у висини од 30% уговорене вредности;
* по предаји документа 50%уговорене вредности;
* након усвајања Програма енергетске ефикасности општине Врњачка Бања од стране Скупштине општине Врњачка Бања преосталих 20% уговорене вредности.